《花娘歌》
宋代·梅尧臣

花娘十二能歌舞，籍甚声名居乐府。
荏苒其间十四年，朝作行云暮行雨。
格夫气俊能动人，人能动之无几许。
前岁适从江国来，时因醼席相微语。
虽有幽情未得传，暗絅殷勤度寒暑。
去春送客出东城，丹中接膝已心倾。
自兹稍稍有期约，五月连航并钓行。
曲堤别蒲无人处，始笑鸳鸯浪得名。
尔後频逢殊嬿婉，各恨从来相见晚。
月下花前不暂离，暂离已抵银河远。
青鸟传音日几回，鸡鸣归去暮还来。
经秋度腊无纤失，爱极情专易得猜。
前时南圃寻芳奔，小忿小胜投袂起。
官私乘衅作威棱，督促食惶去闾里。
萧萧风雨满长溪，一舸翩然逐流水。
忽逢小史向城来，泣泪寄言心欲死。
愿郎日日致青云，妾已长甘在泥滓。
更悲恩竟不得终，世事难凭何若此。
郎闻兹语痛莫深，天地无穷恨无已。
我今为尔偶成章，便欲缄之托双鲤。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。